钦定古今图书集成/理学汇编/文学典/第105卷 > 金深
## 钦定古今图书集成/理学汇编/文学典/第105卷 > 金深

按《四川总志》：“深，绵州人。少负大志，博通今古，善词章。
二十领乡魁，中嘉靖癸丑进士。观工部政，即请告归。
足不履户外，手未尝释卷。性严重，以规矩自闲，乡人
有在礼法外者，不敢见，其敬惮如此。教子弟最有法，
持身应物，真可谓一方典型。晚精禅理，年八十无疾
而逝。著有《绯江诗集》。”